Swaar reën oor dele van Kaap verwag | Netwerk24
Swaar reën oor dele van Kaap verwag
Deur Malherbe Nienaber 06 Desember 2018 16:00
Swaar reën kan Vrydag oor dele van Kaapstad, die Overberg-distrik en die suidweste van die Kaapse Wynlande-distrik in die Wes-Kaap voorkom.
Die Suid-Afrikaanse Weerdiens het gewaarsku dat dit selfs tot oorstromings op sommige plekke kan lei.
Hewige donderstorms kan ook van Donderdag tot Vrydag oor groot dele van die Oos-Kaap voorkom.
WARNING: Heavy rain and flooding 06/12/18 22h00 - 07/12/18 08h00
Heavy rain and flooding expected over the Cape Metropole, Overberg and south-western Cape Winelands of the Western Cape overnight (6/12/2018) into tomorrow morning (Friday 7/12/2018).
’n Kouefront sal na verwagting teen Donderdagmiddag die Wes-Kaap bereik en reën word vir Vrydag en Saterdag oor die grootste gedeelte van die Wes- en Oos-Kaap voorspel.
Teen Vrydag is daar ’n 80%-kans op reën en donderweer die oggend in Kaapstad, die Paarl, Malmesbury, Langebaan, Hermanus, Grabouw en Kaap Agulhas, met buie teen die middag.
In Vredendal, Clanwilliam, Redelinghuys, Riversdal, Mosselbaai, George, Plettenbergbaai, Worcester, Laingsburg, Beaufort-Wes, Oudtshoorn en Ceres is daar ’n 60%-kans op reënbuie en donderweer.
In die Oos-Kaap is daar ’n 30%-kans op reënbuie in Port Elizabeth en Uitenhage die oggend, met reën en donderweer teen die middag.
Vir Port Alfred, Grahamstad, Fort Beaufort en Cradock word bewolkte weer verwag en ’n 30%-kans op reën en donderbuie teen die middag.
Vir Oos-Londen, Joubertina, Graaff-Reinet, Bhisho, Mthatha en Queenstown is daar ’n 60%-kans op reën en donderbuie.
Saterdag is daar ’n 30%-kans op reën in die Suidwes-Kaap, met ’n 60%-kans in die Suid- en Oos-Kaap.
Vir Kaapstad, die Paarl, Worcester, Ceres, Hermanus, Grabouw, Kaap Agulhas, Malmesbury, Langebaan, Redelinghuys, Clanwilliam en Vredendal word ’n 30%-kans op reënbuie voorspel.
Vir Maandag word mooiweer met temperature van tot hoër as 30 °C vir die Wes-Kaap voorspel, met bewolkte weer oor die Oos-Kaap.
’n 60%-kans op reënbuie word vir Riversdal, Mosselbaai, George, Beaufort-Wes en Oudtshoorn voorspel.
In die Oos-Kaap is daar ’n 60%-kans op reën in Port Alfred, Oos-Londen, Port St. Johns, Graaff-Reinet, Grahamstad, Bhisho, Fort Beaufort, Mthatha en Queenstown.
Daar is ’n 30%-kans op reën in Port Elizabeth, Uitenhage, Joubertina en Cradock.
Teen Sondag word mooiweer en koel temperature oor die Suidwes-Kaap en die Weskus verwag, met gedeeltelik bewolkte weer oor die Suid-Kaap.
In die Oos-Kaap is daar ’n 60%-kans op reënbuie in die grootste gedeelte van die provinsie.
Vir Port St. Johns en Mthatha word ’n 80%-kans op reën en donderbuie voorspel.
Vir Port Elizabeth, Uitenhage, Port Alfred, Oos-Londen, Joubertina, Graaff-Reinet, Grahamstad, Bhisho, Fort Beaufort, Cradock en Queenstown is daar ’n 60%-kans op reënbuie.
Vir Port St. Johns en Mthatha is daar ’n 60%-kans op reën, en ’n 30%-kans vir Oos-Londen en Bhisho.
Meer oor: Suid-Afrikaanse Weerdiens | Wes-Kaap | Waarskuwings | Koue Front | Swaar Reën
Reën: Boere in wedloop teen tyd
Kouefront kan Donderdag reën vir Wes- en O-Kaap bring